Լոուրենս Դեյվիդ

Լոուրենս Ջին «Լարրի» Դեյվիդ (անգլ.՝ Lawrence Gene "Larry" David, հուլիսի 2, 1947(1947-07-02), Sheepshead Bay, Բրուքլին, Նյու Յորք, Նյու Յորք, ԱՄՆ), ամերիկացի դերասան, սցենարիստ, կատակերգու և պրոդյուսեր։ Հայտնի է որպես «Սայնֆելդ» հեռուստասերիալի սցենարիստ և պրոդյուսեր, «Կոմեդիանտները» շոուի սցենարիստ, «Սանձի՛ր քո էնտուզիազմը» սերիալի գլխավոր դերի ստեղծող և դերակատար։


== Կենսագրություն ==
Դեյվիդը ծնվել է Նյու Յորքի Բրուքլին բնակավայրում՝ հրեաների ընտանիքում։ Նա ավարտել է «Sheepshead Bay» միջնակարգ դպրոցը, այնուհետև՝ Մերիլենդի համալսարանը՝ 1969 թվականին ստանալով պատմության բակալավրի աստիճան։ Իսկ 1970 թվականին ստացել է բիզնեսի բակալավրի աստիճան։ Համալսարանն ավարտելուց հետո երեք տարով ընդգրկվել է ԱՄՆ բանակի պահեստազորի կազմում։


=== Անձնական կյանք ===
1993 թվականի մարտի 31-ին Դեյվիդը ամուսնացել է Լորի Լեոնարդի հետ։ Ամուսնության արդյունքում ունեցել են երկու աղջիկ՝ Կեզզին և Ռոմին։ 2005 թվականի մայիսից Լարին և Լորին բլոգ են վարել «The Huffington Post»-ում։ 2007 թվականի հունիսի 5-ին զույգը հայտարարել է առանձին ապրելու իրենց որոշման մասին։ 2007 թվականի հուլիսի 13-ին նրանք բաժանվել են։


== Գործունեություն ==


=== Վաղ գործունեություն ===
Իր գործունեության սկզբում Դեյվիդը պարտքերը տալու համար աշխատել է խանութի գրագիր, լիմուզինի վարորդ և հեռուստատեսության նորոգման բանվոր։ Նա ապրել է Մանհեթեն-պլազայում՝ Քեննի Քրամերի հետ, որը «Սայնֆելդ» հեռուստասերիալում նրա խաղընկերն էր։ 1980-1982 թվականներին Դեյվիդը եղել է «Ուրբաթ» սերիալի, իսկ 1984-1985 թվականներին՝ «Շաբաթ երեկոյան ուղիղ եթերում» թոկ-շոուի սցենարիստը։
Թոք-շոույում աշխատելու ժամանակ նրան միայն մեկ անգամ է հաջողվել շոուի վերաբերյալ սկետչ ստանալ։ Այնուհետև նա թողել է այդ շոուն։  «Սայնֆելդ» սերիալի երկրորդ եթերաշրջանը ստեղծելիս Դեյվիդը ոգեշնչվել է այս սյուժեով։ «Սայնֆելդի» ապագա աստղերի հետ Դեյվիդը հանդիպել է իր գործունեության վաղ շրջանում. Մայքլ Ռիչարդի հետ աշխատել է «Ուրբաթ»-ում, իսկ Ջուլիա Լուի-Դրեյֆուսի հետ՝ «Շաբաթ երեկոյան ուղիղ եթերում»   : Դեյվիդը նույնպես նկարահանվել է սերիալում։


=== «Սայնֆելդ» ===
1989 թվականին Դեյվիդը Ջերի Սայնֆելդի հետ ստեղծել է «Սայնֆելդի ժամանակագրությունը» պիլոտային թողարկումը, որը դարձել է համանուն սերիալի հիմքը։ Դեյվիդը երբեմն հայտնվում է սերիալի մի քանի էպիզոդում և հնչյունավորում է Սթեյբրեներին, սակայն տիտրերում որպես դերասան նրա անունը չի նշվել։ Լարրին սցենար է գրել «Սայնֆելդի» 7 եթերաշրջանների համար և վերադարձել է 1998 թվականին՝ վերջաբանը գրելու համար։ Սակայն շարունակել է հնչյուանվորել Սթեյբրեների կերպարը։  Սերիալի DVD տարբերակով վաճառքը Դեյվիդին բերել է 55 միլիոն դոլարի եկամուտ։ Նա 19 անգամ արժանացել է «Էմմի» մրցանակի։


=== «Սանձի՛ր քո էնտուզիազմը» ===
1999 թվականի հոկտեմբերի 17-ին «HBO» կաբելային ալիքը իր եթերային ժամանակից մեկ ժամ հատկացրել է Լարրի Դեյվիդի «Սանձի՛ր քո էնտուզիազմը» ծրագրին։ Սերիալը հեռարձակվել է 2000 թվականի հոկտեմբերի 15-ին։ Սերիալի յուրահատկությունն այն է, որ դերասանները, խաղալով որևէ տեսարանում, ստացել են տեսարանի միայն հակիրճ նկարագրությունը։ Այս ծրագրում Դեյվիդի հետ նկարահանվել են նրա ընկերներ Ջեֆ Գարլին, Սյուզի Էսսմանը և Շերիլ Հայնսը։ Սերիալում հաճախ երևացել են կատակերգուներ Բոբ Այնսթայնը, Վանդա Սայքսը և Ռիչարդ Լյուիսը։ Դերասաններ Թեդ Դենսոնը և Մերի Սթինբյորգենը կատարել են իրենք իրենց դերերը։


=== Մրցանակներ ===
1991-1994 թվականներ — Պրայմ թայմ «Էմմի» մրցանակ՝ «Լավագույն սցենար — կատակերգական սերիալ» անվանակարգում՝ «Սայնֆելդ»
1993 թվական — Պրայմ թայմ «Էմմի» մրցանակ՝  «Լավագույն սցենար — կատակերգական սերիալ» անվանակարգում՝ «Սայնֆելդ»՝  «The Contest» էպիզոդ
Պրայմ թայմ «Էմմի» մրցանակ՝ «Առանձնահատուկ կատակերգական սերիալ» անվանակարգում՝ «Սայնֆելդ»
2002-2005 թվականներ — «Ոսկե գլոբուս»՝ «Լավագույն տղամարդու դեր սերիալում կամ մյուզիքլում» անվանակարգում՝ «Սանձի՛ր քո էնտուզիազմը»
23-րդ համարը՝ «Լավագույն կատակերգուն» հարցումում
2003, 2004, 2006, 2010 թվականներ — Պրայմ թայմ «Էմմի» մրցանակ՝ «Լավագույն դերասան կատակերգական սերիալում»


== Ծանոթագրություններ ==


== Արտաքին հղումներ ==
Լարրի Դեյվիդը HBO-ում Archived 2009-08-30 at the Wayback Machine.
Թոփ 100 շոուները՝ «Entertainment Weekly»-ում Archived 2008-08-28 at the Wayback Machine.